Seg yixef amezwaru iwumi i nsemma “Akud d yiferdisen-is” nessaweḍ nesbadu-d ama d ungal agraɣlan neɣ ungal aqbayli akken i d-nesbadu leṣnaf n wakud ama d akud aniri neɣ akud agensay akken i d-nefka akk ayen icudden ɣur-s ama d akud n tsiwelt i d-nufa belli yettili kan daxel n uḍris akked wakud aniri i yettilin berra n uḍris, akken i d-nesbadu ula d tiremt n tsiwelt anda i d-nufa tebna ɣef waṭas n leṣnaf tasiwelt tezmer ad tezwar taḥkayt akken tezmer ad d-teggri...Ma yella tirurda nufa-d belli anallas yezmer ad yettɣawal deg Tulsa n yineḍruyen neɣ ad ten-id-yettawi kan s telqayt...Ma yella d timezgit anallas yettales-d yiwen n uneḍruy yiwen ubrid, akken i d-yettɛawad i yiwen n uneḍruy aṭas d abrid...Ma yella d amṣeḍfer anallas tikwal yettuɣal ɣer yezri, akken tikwal yettruḥu ɣer zdat.